Genre: Opinion/Argumentation

Izberi kategorijo <p/> Počena napera <p/> Miha, 26. marec 2012 <p/> Na turi mi je počila napera. Ne ravno velika napaka si rečem, bom hitro uredil. Doma pogledam napero, ki se mi ni zdela nič posebnega, dolžina ena izmed standardnih mislim. Potreboval sem napero premera 1,8 mm, dolžine 260 mm. <p/> Lotim se brskanja po spletu, a nekako brez vidnih rezultatov. Jasno komponenta, ki je prodajalci ne dajejo v spletno trgovino, no vsaj večina ne. Na moje veliko razočaranje, očitno takšno napero izdelujejo samo v NASI ali v kakšnem strogo zaupnem vojaškem laboratoriju. Brez pretiravanja poklical sem 10 trgovin v Ljubljani in nisem dobil želene zadeve. Vse kar imajo naši ljubi prodajalci so napere premera 2,0 ali 2,0-1,8-2,0 (sredina stanjšana), seveda so mi hoteli prodati te, ki jih imajo. V enajsti trgovini so jih imeli na zalogi in moja težava je bila skoraj rešena. Izbiranje barve bi bilo že krepko izzivanje usode. Da je mera polna je celo tako, da napere tudi naročiti ne morejo, nekateri prijazni prodajalci so preverili pri uvozniku. <p/> Saj ne, da je kolega nedolgo nazaj imel podoben problem. Napere, ki jo ima na svojem Specializedu ni mogel kupiti v trgovinah kjer prodajajo enaka kolesa. Že pred časom sem iskal napero za Kono Stab, kjer je napera treh različnih debelin. Rezultat je bil enak. <p/> Sedaj, ko sem si malo olajšal dušo lahko preidemo na tehnično plat menjave napere, seveda v video obliki.